
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 122
                                                                 din 10 iunie 2025
privind aprobarea contractării unei/unor finanțări rambursabile interne în valoare de până la 

50.400.000 lei

Consiliul Local al Municipiului Sighişoara, întrunit în ședință extraordinară,
 
Luând act de proiectul de hotărâre, înregistrat cu nr. 17.990/02.06.2025 şi la Consiliul Local Sighișoara cu nr. 18.631/06.06.2025, de referatul de aprobare, înregistrat cu nr. 17.988/02.06.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

· art. 1 alin. (5), art. 120 și art. 121 alin. (1) și alin. (2) din Constituția României, republicată;

· art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

· art. 7 alin. (2), precum și art. 1166 și următoarele din Legea nr. 287/2009 privind Codul civil, republicată, cu modificările și completările ulterioare, referitoare la contracte;

· art. 13 din Ordonanța de Urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare;

· art. 20 alin. (1) lit. „f” și lit. „g”, art. 61 - 66 și art. 761 din Legea nr. 273/2006 privind finanțele publice locale, cu modificările și completările ulterioare;

· art. 2 lit. „c”, lit. „k”, lit. „p”, art. 5 alin. (1), art. 6, art. 9 și art. 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare;

· art. 29 alin. (1) lit. „f” din Legea achizițiilor publice nr. 98/2016, cu modificările și completările ulterioare;

· Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare; 

· Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Având în vedere necesitatea de a asigura resursele financiare pentru realizarea investițiilor publice de interes local, a căror realizare și documentație tehnico - economică a fost aprobată prin hotărâri ale Consiliului Local Sighișoara și care trebuie duse la îndeplinire și realizate;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 18.000/02.06.2025, prin care se propune aprobarea contractării unei/unor finanțări rambursabile interne în valoare de până la 50.400.000 lei;
Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. „b”, alin. (4) lit. „b”, alin. (14), art. 139 alin. (1), alin. (3) lit. „b”, art. 196 alin. (1) lit. „a” și a art. 197 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

             H O T Ă R Ă Ş T E:

           Art. 1. Se aprobă contractarea și garantarea unei/unor finanțări rambursabile interne în valoare de până la 50.400.000 lei, cu o perioadă de tragere de până la 3 ani, o perioadă de grație de până la 3 ani și cu o perioadă de maturitate de până la 15 ani.
           Art. 2. Contractarea și garantarea unei/unor finanțări rambursabile prevăzute la art. 1 se face  pentru realizarea investițiilor publice de interes local, prevăzute în Anexa, care face parte integrantă din prezenta hotărâre. 

Art. 3. Se împuternicește Primarul Municipiului Sighișoara, să negocieze și să semneze, în numele și pe seama Municipiului Sighișoara, contractul/contractele de împrumut intern, precum și orice alte modificări și completări convenite de către părțile contractante și orice alte acte, documente, notificări sau cereri a căror semnare poate deveni necesară în legătură cu încheierea, derularea și punerea în executare a contractului/contractelor de împrumut intern și a acordului/acordurilor de garantare aferent/te și orice alte documente necesare implementării cu succes a obiectivelor de investiții publice locale. 

Art. 4. Din bugetul local al Municipiului Sighișoara se asigură integral plata:

a) serviciului anual al datoriei publice locale aferent finanțării/finanțărilor rambursabile menționate la art. 1;

b) oricăror impozite și taxe aferente realizării obiectivelor de investiții publice de interes local;

c) oricăror altor cheltuieli neeligibile ale finanțării rambursabile menționate la art. 1. 

Art. 5. (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Municipiului Sighișoara următoarele date:

a) hotărârea Comisiei de Autorizare a Împrumuturilor Locale, precum și orice modificări și/sau completări ale acesteia;

b) valoarea finanțării rambursabile contactate în valuta de contract;

c) gradul de îndatorare al Municipiului Sighișoara;

d) durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;

e) dobânzile, comisioanele și orice alte costuri aferente fiecărei finanțări rambursabile;

f) plățile efectuate din fiecare finanțare rambursabilă;

g) documentele și informațiile prevăzute la art. 761 alin. (1) din Legea nr. 273/2006 privind finanțele publice locale, cu modificările și completările ulterioare.

      

(2) Ordonatorul principal de credite are obligația de a transmite, în format electronic la adresa http://uat.mdrap.ro/, informațiile prevăzute la art. 761 alin. (1) din Legea nr. 273/2006 privind finanțele publice locale, cu modificările și completările ulterioare. 

(3) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

Art. 6. (1) Garantarea împrumutului se va face din veniturile bugetului local al Municipiului Sighișoara. Cuantumul veniturilor cu care Municipiul Sighișoara va garanta anual, va fi egal cu obligațiile de plată a ratelor, a dobânzilor și a comisioanelor referitoare la acest împrumut, aferente anului respectiv.

           (2) Serviciul datoriei publice locale nu reprezintă obligații sau răspunderi ale Guvernului României și acesta va fi plătit din bugetele locale sau/și din împrumuturi pentru refinanțarea datoriei publice locale.

          (3) Se împuternicește Primarul Municipiului Sighișoara să negocieze și să semneze în numele și pentru Municipiul Sighișoara acordul/acordurile de garantare a împrumutului/împrumuturilor, contractul/contractele de ipotecă mobiliară asupra conturilor, orice modificări și completări convenite de părțile contractante, orice notificări în baza acestuia, precum și să semneze în numele și pentru Municipiul Sighișoara toate documentele necesare obținerii autorizării și derulării finanțării/finanțărilor rambursabile interne.   

 Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și serviciile de specialitate din cadrul aparatului de specialitate al Primarului Municipiului Sighișoara.
Art. 8. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 12 voturi ”pentru”, 3 voturi ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciului Achiziții, Investiții, Fonduri Europene;

  2 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;

  1 ex. Serviciul Impozite, Taxe și Executare Creanțe – Direcția Economică.

12 ex.  
B.A.

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


